Virallinen lehti nro C 031 , 05/02/1999 s. 0025



KIRJALLINEN KYSYMYS E-1238/98 esittäjä(t): Allan Macartney (ARE) komissiolle (29. huhtikuuta 1998) Aihe: Maaseudun kehittämistä koskeva asetusehdotus Onko komissio ottanut huomioon seuraavat maaseudun kehittämistä koskevan asetusehdotuksen heikkoudet: - Asetus koskee ainoastaan maanviljelijöitä eikä koko maaseudun väestöä; lisäksi siinä otetaan huomioon myös maanviljelyalaan liittyvät pk-yritykset. Tämä tulee rajoittamaan mahdollisuutta kehittää maaseutua integroidusti. - Maaseutua koskevat toimenpiteet koskevat vain maanviljely-ympäristöä. - Maaseutualueille, väestölle eikä järjestöille ole annettu selkeää asemaa integroidussa suunnittelussa. - Asetuksessa ei oteta huomioon yhteisön kehitystoimenpiteitä. - Toimenpiteet eivät ole yhdenmukaisia kansallisten toimenpiteiden kanssa. Onko komissio harkinnut perusteellisesti sitä, mitä etuja seuraa muiden, maaseutualalle tulevaisuudessa yhä tärkeämpien alojen sisällyttämisestä maaseudun kehittämistä koskevaan alaan, varmistettaessa se, että lähentyminen toteutetaan yhtenäisesti ja kaikki alat kattavasti ja että se mahdollistaa maatalouden tarkastelun pitkällä aikavälillä? Komission jäsenen Franz Fischlerinkomission puolesta antama vastaus (11. kesäkuuta 1998) Komission maaseudun kehittämistä koskevassa ehdotuksessa(1) on kaksi kohtaa, jotka yhdistävät maa- ja metsätalousalojen sekä maaseutualueiden ja niiden väestön tarpeet ja varmistavat niiden täyttämisen. Ensimmäinen kohta koskee maatilojen investointien tukemista, nuorten viljelijöiden asettautumista, maatalousalan koulutusta, varhaiseläkkeelle siirtymisen, epäsuotuisten alueiden ja vuoristoviljelyn tukemista, maatalouden ympäristötoimien ja maataloustuotteiden jalostamisen ja kaupan pitämisen kehittämisen tukemista ja metsätalouden kehittämistä koskevia toimenpiteitä. Toinen kohta koskee maaseudun kehittämistä laaja-alaisemmin, ja siihen kuuluu alueen kaikkien voimavarojen, erityisesti paikallisten tuotteiden, matkailun ja käsiteollisuuden kehittäminen, maaseutuperinnön säilyttäminen ja toimintojen monipuolistaminen toiminta-alojen tai vaihtoehtoisten tulonlähteiden lisäämiseksi, elinolosuhteiden parantaminen ja ympäristön säilyttäminen. Tämän maataloutta ja maaseudun toimintaa koskevan ehdotuksen tavoitteena on maanviljelyn ja maaseutualueen välisten taloudellisten, sosiaalisten ja ympäristöä koskevien vuorovaikutusten kestävä kehittäminen. Se perustuu siihen uskoon, että maaseudun monialaisella kehittämisellä voidaan kehittää sellaista synergiaa ja kaikkia sellaisia mahdollisuuksia, jotka edistävät maaseudun mikrotalouden kestävyysnäkymiä pitkällä aikavälillä. Toisin sanoen maatalouden tulevaisuus riippuu oleellisesti maaseudun talouden tulevaisuudesta, erityisesti kaikkein syrjäisimmillä maaseutualueilla ja vaikeuksissa olevilla maatalouden aloilla. Lisäksi rakennerahastoista tuettuja aluepolitiikkoja koskevissa komission ehdotuksissa(2) on tarkoitus tarjota lisäapua yhteisön epäsuotuisimmille alueille. Komissio ehdottaa tavoitteen 1 säilyttämistä, mikä varmistaisi tuen yhteisön vähiten kehittyneille alueille yhdennettyjen ohjelmien kautta. Tämänhetkisen tilanteen perusteella kohdealueisiin voidaan olettaa kuuluvan monta maaseutualuetta. Tavoite 1 - alueiden lisäksi uuteen tavoitteeseen 2 sisältyy erityinen maaseutualueiden ongelmia käsittelevä osa. Komissio on suositellut, että nämä alueet kattaisivat 5 prosenttia yhteisön koko väestöstä. (1) KOM(98) 158 lopullinen. (2) KOM(98) 131 lopullinen.